
Fritz Opdal


7732  Steinkjer

Fellingstillatelse på jerv i Steinkjer kommune

Det vises til faks fra Fritz Opdal mottatt på ettermiddagen fredag 22.07.2005, samt telefonsamtaler mellom Opdal og førstekonsulent Lars Bendik Austmo. I faksen søkes det om fellingstillatelse for 1 jerv i det området Opdal har sau på beite i Steinkjer kommune. Grunnlaget for søknaden er påviste jerveskader på sau i Spøtthatten.

Søknaden skal behandles etter Forskrift om forvaltning av rovvilt, fastsatt ved kgl.res. 18. mars 2005 med hjemmel i lov 29. mai 1981 nr. 38 om viltet § 4, § 6, § 9, § 12, § 14, § 14a, § 26 nr. 3, 4 og 6, § 35 og § 50. 

Miljøverndepartementet fattet den xxxx vedtak om en skadefellingskvote for region 6 på 3 jerv.  På bakgrunn av dette vedtaket er det Fylkesmannen i Nord-Trøndelag som behandler søknader på skadefelling av jerv i Nord-Trøndelag så lenge kvoten ikke er fylt.

Fylkesmannens vurdering

I § 9, andre ledd, står det:

Ved vurderingen av om det skal gis tillatelse til skadefelling skal det legges vekt på føringene i regional forvaltningsplan, jf. forskriften § 6. Felling kan bare gjennomføres dersom det ikke finnes annen tilfredstillende løsning ut fra prinsippet om geografisk differensiert forvaltning. Det skal særlig tas hensyn til 

	a)
	områdets betydning som beitemark 


	b)
	skadenes omfang og utvikling 


	c)
	potensialet for fremtidige skader 


	d)
	muligheten for å gjennomføre forebyggende tiltak. 


Felling skal være rettet mot bestemte individer. Vedtak om felling skal være begrenset til et bestemt område, tidsrom og antall dyr.

22. juli d.å. fikk fylkesmannen informasjon fra Statens naturoppsyn (SNO) om at det i besetningen til Fritz Opdal var funnet 13 kadaver av sau påvist drept av jerv. Jervens håndtering av kadavrene bar preg av hamstringsadferd, og det ble funnet både helt ferske kadaver og kadavre fra tidligere i beitesesongen. 

På formiddagen lørdag 23. juli d.å. rovviltkonsulenten hos fylkesmannen ringt opp av dyreeieer. Det var da i løpet av natten funnet ytterligere 3 kadaver av sau påvist drept av jerv. I tillegg ble det funnet 2 søyer med skader av jerv, men som fortsatt var i live. Disse ble avlivet. 

Ut av skadenes omfang og utvikling, potensialet for nye skader finner fylkesmannen grunnlag for å gi en – 1 –  betinget fellingstillatelse på jerv i beiteområdet til Fritz Opdal i Steinkjer kommune.

Fylkesmannen har vært i kontakt med Steinkjer kommune for om kommunen eventuelt har et fellingslag som kan bistå i fellingsforsøket. Dette har ikke kommunen lyktes i å rigge opp.

Følgende forutsetninger er knyttet til fellingstillatelsen:

1.  Fellingstillatelsen gjelder fra og med 23. juli d.å. til og med mandag 8. august d.å.

     Behovet for en eventuell forlengelse av tillatelsen vil bli vurdert av fylkesmannen i

ved tillatelsens utløp.

2.  Tillatelsen gjelder for det området innenfor Steinkjer kommune der Fritz Opdal har sau på utmarksbeite.

3.  Fritz Opdal kan om ønskelig sette sammen et jaktlag, bestående av en eller flere i tillegg til seg selv, som kan bistå under fellingsforsøket. Deltagere i jakta skal ha betalt jegeravgift og bestått skyteprøve for storvilt senest i 2004. Før jakta skal fylkesmannen og politiet være underrettet om hvem som deltar under fellingsforsøket. 

4.  Felling av jerv skal omgående meldes til kommunen, fylkesmannen og politiet. Meldingen   skal inneholde opplysninger om tid og sted for fellingen. Fellingsstedet skal kunne påvises dersom fylkesmannen krever det. 

5.  Den/de som sårer jerv under forsøk på felling i henhold til tillatelsen, plikter å gjøre det

     en kan for å få avlivet jerven. Vedkommende plikter å forvisse seg om påskutt dyr er

     truffet.  Dersom pliktig ettersøk første dag er uten resultat, skal lederen for jegerkorpset

     uten opphold underrette fylkesmannen og nærmeste politimyndighet. Fylkesmannen 
   

     avgjør hvordan det videre ettersøk skal ledes. Medlemmene i det oppnevnte jegerkorps 

     skal uten godtgjørelse, såfremt annet ikke er avtalt med fylkesmannen, bistå forvalt-

     ningsmyndighet eller politimyndighet i det videre ettersøk.

6.  Jerv som blir felt på denne tillatelsen, er Viltfondets eiendom. Ingen kan derfor på noen   

     måte gjøre seg nytte av felt jerv uten nærmere samtykke fra Direktoratet for naturfor-

     valtning. Dersom det ikke er mistanke om noen uregelmessigheter ved fellingen som kan medføre politietterforskning, er jegerkorpsets leder ansvarlig for at felt jerv 
      

ivaretas og handteres etter Instruks for ivaretakelse av døde rovdyr (http://nidaros.nina.no/).

Dersom det i motsatt fall er grunnlag for å påregne behov for etterforskning, skal dyret ikke åpnes og ikke flyttes fra fallstedet. Fylkesmannen og politiet skal da underrettes snarest.

Med hilsen

Svein Karlsen

miljøverndirektør

 (e.f.)

Lars  Bendik Austmo

Saksbehandlers telefon: 74 16 81 48

Kopi: 
- Nord-Trøndelag Sau- og geitalslag

- Nord-Trøndelag Bondelag

- Nord-Trøndelag Bonde og Småbrukerlag
               

- Nord-Trøndelag Reinsamelag

- Nord-Trøndelag Fylkeslag av Norges Jeger- og Fiskerforbund

- Foreningen Våre Rovdyr

- Mattilsynet Regionkontoret for Trøndelag, Møre og Romsdal 

  Trøndelag

- Politiet i Nord-Trøndelag

- Lensmannen i Meråker

- Statens Naturoppsyn (SNO)

- Länsstyrelsen i Jämtland  

- WWF Norge

- Folkeaksjonen ny rovviltpolitikk

- Naturvernforbundet i Nord-Trøndelag 

